4 van die algemeenste motorversekering-slenters - Jou Geld | Solidariteit WêreldJou Geld | Solidariteit Wêreld
Tuis › 2016-beleggings › 4 van die algemeenste motorversekering-slenters
4 van die algemeenste motorversekering-slenters
Woensdag, Oktober 28th, 2015
Wat mense nie vir geld sal doen nie! Jy sal nie glo wat sommige bestuurders aanvang in 'n poging om hulle motorvoertuigversekeringspolis vir al wat dit werd is te melk nie. Kom ons kyk na vier van die algemeenste motorvoertuigversekering-slenters.
Daar is 'n wet waarvolgens, ongeag die omstandighede, indien 'n bestuurder die motor voor hom stamp, hy/sy die een is wat aanspreeklik is. Swendelaars trek dikwels voordeel uit hierdie feit deur 'n taktiek wat ons die "swenk-aksie" sal noem, te gebruik in 'n poging om uitbetaling van die versekering te kry. Die swendelaar let op na waar daar klein gapinkies in die verkeer is, en nadat hy op sy ongelukkige prooi besluit het, swenk hy in daardie baan in, wat dit vir die ander bestuurder feitlik onmoontlik maak om te stop en 'n botsing te vermy. Om seker te maak dat dit nooit met jou gebeur nie, sorg dat jy altyd 'n goeie volg-afstand tussen jou en ander voertuie handhaaf.
Dit word nou en dan met opset gedoen en soms in 'n poging om toe te smeer wat werklik tydens 'n ongeluk gebeur het. Die "tref-en-trap" vind plaas wanneer 'n bestuurder sy/haar voertuig beskadig en dan beweer dat die ongeluk deur 'n ander voertuig veroorsaak is wat daarna die hasepad gekies het. Tensy daar CCTV-kameras ten tye van die ongeluk in die gebied gefunksioneer het, kan dit baie moeilik wees om hierdie bewering te staaf. Die bestuurder kan egter van bedrog aangekla word indien en wanneer dit as vals bewys kan word.
Ons is dikwels dankbaar teenoor hoflike bestuurders wat ons toelaat om in 'n baan in te skuif of om 'n besige straat oor te steek wanneer verkeer swaar is. Ongelukkig doen sommige swendelaars dit egter in 'n poging om 'n ongeluk te veroorsaak en versekeringsgeld te bekom, deur te beweer dat hulle jou nie in die eerste plek 'ingewaai' het nie. Die ongeluk word dan jou skuld en jy is genoodsaak om van jou motorvoertuigversekeraar te eis om vir die skade aan jou motor en die swendelaar s'n te betaal.
Die 'sydelingse botsing'
Wees versigtig wanneer daar twee bane op 'n draai is. 'n Swendelaar mag in hierdie situasie doelbewus in jou baan "indryf", wat tot 'n sydelingse botsing lei. Die swendelaar sal dan volhou dat dit jy was wat "ingedryf" het, en aangesien dit moeilik is om enige kant toe te die feite vas te stel, kan hy/sy op die ou einde die versekering se uitbetaling ontvang.